bavarian-nlp/barwiki-20250901 huggingface dataset:
Liachtnstoaklomm

D' Liachtnstoaklomm (Hochdeitsch: Liechtensteinklamm) is a Klomm, an etler Kilometa vo Saiger Hons (Soizburga Lond) aweg und is ois Ausfluugszij seahr beliab.
Oigmoans.
D' Klomm houd a Läng vo ebber 4 km, doudavo sand 1 km fir Bsuacher zuagänglich. D' Fejsn sand bis za 300 m tiaf. An monche Stejn is d' Klomm oft nur an etler Meter broad. D' Klomm is iwa Hoizsteeg z' besichting, de oiwei auf Sicherheit iwawocht wernd. Am End vom begehborn Sticki vo da Klomm befindt si a Wossafoi. Iwa d' Wintermonat is s' gschlossn. Jeeds Joahr weadsvo iwa 100.000 Leit bsuacht.
Gschicht.
In da letztn Eiszeit hom bis za 300 m houche Gletscher de Täla und Berg vom Pongau bedeckt. Wia si as Kliima wieder gwondlt houd, houd d' Urgwoit vo d' Gletscher durchs obschmejzn d' Haupttäler ausgschliffm. D' Foing vo dem sand meterhouche Gländekonntn zua d' Seitntäler hi gween. Da Grossouler Gebirgsbouch houd si im Lauf vo Joahrtausndn an Weeg durch d' Konntn groum und houd schliasslich d' Schlucht de fost 300 m tiaf is aussagroum.
Nouch a poar vageebliche Vasuach is s schliasslich na Hond voi Pongauer Oipmvareismidgliedan 1875 glunga d' Klomm zan daschliassn. Im Lauf vo da Orwat is eana owa decht as Gejd ausgonga und se hom se on an Firscht Johann II vo und zua Liachtnstoa gwondt, der wous im naachandn Grossoul a Jogdwirtschoft betriem houd. Mid na Spendn vo 600 Guidn houd d' Daschliassung 1876 voiendet wern kenna. Seither hoasst d' Klomm „Liachtnstoaklomm“.
Saaga.
Da Schmiad vo Owaoul in da Plankenau bei Saiger Hons houd sei vakrippite Tochter am Taifi vaschriem, wonn eam da Sejm d' Gastoaner Quejn vur sei Haisl bringa daad. D' Bedingung is owa decht gwesn, dass des Werk voiendet sei hätt miassn, bevur da Hoh in da Friah zan easchtn Moi as krah ofong. Da Taifi is auf den Pakt eigonga und houd in da finstan Noucht mid seiner Mochnschouft ogfonga. As Weib vom Schmiad - ois listige Hex bekonnt gween - houd vo dem Gschäftl an Wind kriag. Rosch entschlossn, woitad sie da mosslosn Giar vo ihrm Mo a End bereitn und houd an Hoh kurzum in 'n Brunnentroog taucht, so dass der vurm Dogobruuch zan krah ogfonga houd. Wia da Taifi vurm Dogbeginn mid de Quejn grod iwa d' Klomm gfloong kemma is, hod a z' Owaoul an Hoh krahn ghert und houd vabittascht feststejn miassn, dass a z' spaad kemma is. Wuatentbronnt hod a d' Quejn in d' Tiafm vo da Klomm oichi gschmissn so dass s koa Mensch jemois meahr fossn ko.
Bis heid is s aa decht nid glunga, s Heilwossa vo d' Quejn zan dafossn und fir Netzwerke ozloatn. Sie dagiassn si weidahi in d' Grossouler Ochn.
Paul Wight

Da Paul Wight (* 8. Feba 1972 in South Carolina, USA) is a US Profiwrestla, dea ois easchta jeweis den World Titl vo da WWE, vo da WCW und den vo da ECW ghoidn hod. Bei Now Way Out 2008 is da Big Show noch ana 1 jährigen Pausn wieda ois Wrestla zur WWE zruckkema und hod in dera Zeitd üwa 50 kg ognumma. Bis Wrestlemania XXIV hod a a Fehde gengan Box Champ Floyd Mayweather und an Rey Mysterio ghobt. Derzeit is da Show im SmackDown! Rosta vo da WWE aktiv.
Da Wight Paul alias Big Show is 2,13 m groß, hod zwischnzeitlich soga 230 kg gwogn, mittlaweile hod a owa wieda 200 kg. Seine Finishing Moves san da Showstopper, der wos a Chokeslam is und da Cobra Clutch Backbreaker. Bis zum auftauchn vom Great Khali wor a da greßte aktive Wrestla wödweid.
Erfoige.
2x WWE Champion
1x U.S.Champion
3x World Tag Team Champion
3x WWE Hardcore Champion
2x WCW World Champion
3x WCW Tag Team Champion
1x ECW World Champion
Einzugsmusikn.
aktuell:
"vaeffntlicht aufm Sampler WWE: Wreckless Intent (2006)"
davor hod a ghobt:
"vaeffntlicht aufm Sampler WWF: The Music - Vol. 4 (1999)"
"vaeffentlicht aufm Sampler WWF: Aggression (2000)"
Steirer Slówénen

Dé Steirer Slówénen han a autóchtóne ésterreichische Vóiksgrubben, dé an Siden voh da Steiermork, haptsechli im Radgersburger Winké (in fimf Derfal) und in Streisiadlungan sidlich voh Leitschach "(Leutschach/Lučane)" und im Gebit voh Sóbót "(Soboth/Sobota)" siadeln. Ba da Vóikszëung vom Jor 2001 håm sé 4250 Leit (inóffizië worscheinlé heer) ois slówénische Steirer ausgeem. Gmoahsåm mid dé slówénischsprooching Kerntner büdens d'slówénische Vóiksgrubben in Ésterreich. Sé han erscht recht spad (seid 2004) ois autóchtóne Minderheid laud'm Stootsvatrog (der regelt moossgéblich d'Minderheidenrechtt voh d'ésterreichischen Minderheiten) åherkånnt und håm déswéeng im Vóiksgrubbenbeirot a Siz- und Stimmrecht.
Belég.
Ésterreichischer Vóiksgrubbenreport voh 2001
Meidling

Meidling is da zwöfte Gemeindebeziak (Hieb) vo Wean.
De Gegnd.
Da Beziak liegt aussahoib vom Giatl, dea wos an da Stö vom ehemolign Linawoi aug'legt is.
Da "Zwöfte" is im Sidwestn vo Wean, so um de 5–10 km von da Innanstod weg. Meidling liegt sidlich vom Weanfluss zwischnan Weanaberg und an Greanberg (Schlossberg vo Scheebrunn).
De Leit.
In Meidling san rund 85.100 Leit dahaam. 
14,8 % vo de Leid san Kinda, 22,2 % san üba 59 und 63,0 % san zwischn 15 und 59 Joahr oid.
20,2 % san Auslända, Tendenz steigend. Ingesaumt san 24,4 % vo de Meidlinger ned in Östareich auf d Wöd kumma.
De Politik.
Meidling is scho imma a rota Beziak gwesn, de Blaun und de Schworzn dan deazeit mit 15,5% gleichauf und de Greanen knopp dahinta.
Des Meidlinga L.
Des "Meidlinga L" is a gonz bsundare Oat, des "L" auszumsprechn.
Stoagriff

Stoagriff, amtle Steingriff, is a Stodtei vo Schrobenhausen in Obabayern.
Stoagriff is anno 1971 z Schromhausn keman und eigmoandt worn.
Do gibts 3 Vareine, en "SV Steingriff" (Fuaßboi), "Einigkeit Steingriff" (Schitzn) und de "Stoagriffer Originale" (Traditionsvarein).
The next Uri Geller – Unglaubliche Phänomene Live

The next Uri Geller – Unglaubliche Phänomene Live „Der nächste Uri Geller“) is a Mystery Catingshow am Diensdoggobnd aufm Pro Sieben gwesn. De easchte Foign is am 8. Jenna 2008 glaffa, d'letzte am 26. Feba 2008. Autretn san 10 Kandidatn. De Zuschaua ham per Voting bestimmt wöcha Kandidat ausafliagt, jedoch hod da Uri Geller bis zua vorletztn Sendung oan Kandidatn a Immunität fia bsundane Leistunga valiehn, damid is dea oana Kandidat automatisch in'd nexte Rundn kema, de aundan ham se jedoch an Puplikumsvoting stön miassn. Beim Finale am 26. Feba san daun nur nu de letztn drei Mentalistn ibrigbliebn, u.a worn des da Friedrich Nicolai, da Farid und da Raven Vincent.
Letzendlich hod da Berner Berufsmagier Vincent Raven den Titl 'THE NEXT URI GELLER' und 100.000€ Preisgöd gwunna.
Ob dreizentn Jenna laufd de zwoate Staffe vo The next Uri Geller aufn ProSieben.
Eischoitquotn.
De easchte Foign hod a Gsaumdzuaschauazoi vo 3.85 Milliona erreicht. Noch und noch hod de Sendung an Quote valorn, hod owa bei da Finalausgob vom 26.2.08 nu amoi zualegn kina.
Beleg.
Sehazoin vo
Internationala Dog vo da Muadasproch

Da Internationale Dog vo da Muadasproch (dt.: Internationaler Tag der Muttersprache) is jeds Joar a Gedenkdog vo da UNESCO, wo's um d'Feadarung vo da sprochlichn und kuituarejn Vuifoit gehd und um Measprochigkeit. Seit'n 2000a Joa foid dea Dog oiwei af'n 21tn Feba.
Ungefeah d'Höftn fu ole Sprochn des auf da Wöd gibd, san fum Ausschdeam bedrod und desweng hod de UNESCO de Iniziatifn ghobt, den Dog global dafia zan widmen, das Sprochn ois Zeichn fu kuituareja Idendidet wos weatfois san und a gföadat ghean. Iwahapt san Sprochn a kostboare Soch und s'Recht af de eingne Muadasproch wia a des, das d'Leit a nu aundane Sprochn dazua leanan han da Schlissl dafia, das si d'Leit auf da Wöd bessa faschdengan und meara Reschbekt fia aundane Kuituan haum.
Dea Dog, dea wo a jeds Joa is, soid mea Aufmeaksaumkaid fia Mindahaitnsprochn bringa, fia Sprochn fu Migrantn und Flichtling, fia Regionalsprochn und bsondas natiali fia kloane Sproch de wo boid ausschdeam kintadn, wai s'neama fü Leit gibd, de wo de nu kinan. 2005 hod ma bsondas d'Situazion fu da Zeichnsproch fia Dearische und a d'Blindnschrift afzoagd. 2008 is sogoa s'gaunze Joa zan Internationaln Sprochnjoa ausgruafn woan.
Bsondas in Lenda wo eascht jez da wiatschoftliche Foatschrit so richdig Eihzug hoit san vui indigene Sprochn bedrod, wia in da Amazonasregion in Brasilien, in Afrika, Sidostasien und Neiginea. Owa a in de Indusdrielenda gibds an Haffa kloane Regionoi- und Mindaheitnsprochn de koan bsondan rechtlichn Schdatus haum und a neta nu fu weng Leit gredd wean. Fu de uma 6000 Sprochn des nu im 1900a Joa gem hod, gibds heit e blos nu 2000, de zu mindest fu a boa Leit nu aktif gredd und faschdaundn wean.
Wias dozua kemma is.
Im 1952a Joa hod d'Regiarung fum domoling Pakistan bschlossn, das Urdu d'oanzige ofizieje Sproch fum Land sei soid, obwoi s'Urdu eingtli neta in Westpakistan de am meahran fawente Fakeassproch woa und sogoa neta fu 3% fu de Leit d'Muadasproch woa. In Ostpakistan, des wos heit da unobhengige Stoot Bangladesch is, haum d'meahran Leit owa Bengali grdd und es hod fost iwahapt neamt Urdu kina. Om 21. Feba fu dem Joa hods an grossn Protest gem in Dhaka, da gressdn Stod fu Ostpakistan, wo d'Leit geng des Gsez demonsdriad haum. Do hod de Bolizei af'd Demonsdrantn gschossn und es san sogoa Leit daschossn woan.
De Konflikt um'd sprochliche und kuituareje Untadrickung fu Ostpakistan hod in de Joa draf oiwei wida fia Eaga gsoagd, bis si da Osttei im 1971a Joa ogschboitn hod und da neiche Stoot Bangladesch grindd worn is. Da 21sde Feba is doat daun zan "Dog fu de Meatiara" danaunt worn und af Aundrog fu Bangladesch is dea Gedenkdog im Joa 2000 sogoa zan internationaln Dog vo da Muadasproch worn.
Uri Geller

Da Geller Uri (* ois György Gellér am 20. Dezemba 1946 in Tel Aviv) is a israelischa, in Reading (England) lebenda Bühnenmagier, dea vo si söbst behauptet das a übanatialiche Kräfte hod. Berühmt hod eam des Löffibiagn und Löffibrecha gmocht.
The next Uri Geller.
In letzta Zeit hod si da Geller Uri voroim auf de The next Uri Geller Show in Deitschlaund konzentriert, de Sendung is a in den USA unta dem Naum Phenomenon glaufn, wo earm da erfoigreiche TV Mentalist Criss Angel zur Seitn gstöt woan is, in Israel woa des next Uri Geller Format des erfoigreichste vo da israelischn Fernsehgeschicht üwahaupt. In de Niederlande is a a Show untam Naum "De Nieuwe Uri Geller" glaufn.
Viejas Locas

D'Viejas Locas (spanisch fia „oide varuckte Weiba“) woan a argentinische Rockband vu de spädn Neinzga-Joa, de wos aus ana südlichn Voastod vu Buenos Aires kemma is. D'Viejas Locas haum einige Stilelemente vu de Rolling Stones üwanumma und de Merkmale in vü vu iare Liadln mit aundare Musikrichtungen vamischt, wia zum Beispü mim Blues. Dea spezielle Stil is im lateinamerikanischn Raum ois Stone Rock, dea em noch de Rolling Stones bnamslt is, bekaunnt. Im Joa 2000 hod si de Band aufglöst, da „Pity“ und da Abel san iatst bei da Band "Intoxicados" aktiv, aundare Ex-"Viejas Locas" musizian heidzutogs bei "Motor Loco" und bei "La Lengua".
Eana Naum und eana Aussog.
"Viejas Locas" is a spanische Bezeichnung vu de Madres de Plaza de Mayo. Des woan d'Miata vu Leid, de währnd da Militäadiktatua in de Siebzga-Joa vaschwundn san und desweng auf d'Stroßn demonstrian gaunga san. Iagnda hochs Viech hod de Miata moi "viejas locas" - varuckte oide Weiba - gruafn und so haaßt oiso aa de Band. De Idee, dass si de Band so nenna kinnat, is vum easchtn Sänga kemma, im Mauro Bonom. "(„Mia haum imma gsogt, dass ma, soboid ma a Band hom, de daun Viejas Locas nenna wean.“)"
D"'Viejas Locas" bekennan si in mearare vu eanare Liada zum Konsum vu Marihuana und Alkohoi - zum Beispü in de Songs "¡Legalízenla!" („Legalisierts is!“) bzw. "Botellas" („Floschn“). S'Bandlogo deitt aa auf des hi, weils aus am ziemli fertign Aug besteht, des vu zwa Cannabisbletschn eigrahmlt is. Aundaraseits findn si oba aa gsöischofts- und sozialkritische Texte (Bsp: "Niños", „Kinda“) und Söibstkritik ("Una espina en el ojo", „A Doan im Aug“). Liade, de si üba Liebe drahn, homs oba aa gschrim.
Bandgschicht.
Nochdem de Band schon ob 1989, oiso schau voa da eigntlichn Grindung existiad hod, san de Viejas Locas 1992 komplett umgebaut woan und netta da „Pity“ is bei da Band blim. Ea und de neichn Mitglieda - da Fachi, da Pollo und da Abel - hom 1995 s'Album "Viejas locas" aufgnumma, 1997 daun "Hermanos de sangre" („Bluadsbriada“) und 1999 daun schau d'letzte gemeinsaume Plottn, "Especial" („Spezial“). Warum si de Gruppm im Herbst 2000 daun aufglöst hod, is bis heid net wiakli gekläat woan.
Wia 1997/98 de Rolling Stones duach de Gegnd tourt hom, hom de Viejas Locas ois Support-Band mitmocha deafn.
Joseph Lanner

Da Joseph Lanner (* 12. Aprüi 1801, † 14. Aprüi 1843, jeweis in Wean) is a östareichischa Komponist und Violinist gwesn. Nem am Johann Strauß (Vota) güit ea ois Begründa vum Weana Woiza.
Aus seine easchtn Schritte ois Musika is sea weng bekaunnt. Auf jedn Foi hod a schau ois Kind augfaunga, dass a Taunzstickln komponiat. Sei musikalische Laufbauh hod a nochm Obschluss vu seina Ausbüidung zum Graveur ois Violinist in untaschiadliche Orchesta gstartt. Späda hod a daun söiba a Orchesta gleitt, des si aus am Terzett außaentwückit hod, des wos ea söiba gründtt hod. In dera Phase vu seim Lem is a zum estn Moi im Johann Strauß sen. begegnt, dea sei laungjähriga Kumpi, oba aa sei musikalischa Konkurrent woan is. Beide sans da Biedermeierzeit zuazuoadnen, in dea de zwoa de herausrogendn Taunzkapöimoasta in Wean gwesn san.
1829 is a zum Musikdirektor vu de Redouten bruafn woan; schau kuaz späda is a zuasätzli Leita vu da Weana Regimentskapöin woan. Daun hod a mearare Aunstellungen ois Musikdirektor vu vaschiedene Hotöis woan. 1843 is a 42-jährig an Typhus gstoam und zeascht in Obadöbling und noch ana Exhumierung aufm Zentralfriedhof Wien eigrom woan.
Da Joseph Lanner is a sea produktiva Komponist. Sei musikalischs Werk beinhoitet in easchta Linie Woiza, Landla, Galoppe, Potpourris und aundare Tanzln und Märsche. Seine bekaunntestn Woiza san da "Pesther Walzer", "Die Werber", "Die Hofballtänze" und "Die Schönbrunner".
Insgesaumt hod a mea wia zwoahundat Kompositionen gschrim in seim Lem, sei Werkvazeichnis heat mit da Numma 209, am Bolero, auf, wobei oba ned jede Numma am Werk zuagoadnet is und aundare Numman fia mearare Stickln göitn (zum Beispüi 108a "Der Zapfenstreich" und 108b "Beatrice di Tenda", beides san Galoppe). Ea güit ois Begründa vum Weana Woiza, dem seine heid charakteristischn Struktuan im Laufe vu seina Kompositionstätigkeit si entwückit hom. So hod da Lanner beispüisweis ois ziemli easchta Einleitungen gschrim, de söiba ned im Woizatakt (3/4-Takt) san, längane Themen (oft 16-taktig stott wia friaha oft netta 8-taktig) vawendet und a Coda ois Obschluss vu am Woiza.
Da Joseph Lanner woa ob 1828 mit da Franziska Jahns verheiratt. Eanare Kinda woan de Tänzarin Katharina Lanner, da Komponist August Lanner und de ebmfois hochbegobte oba friah gstuamne Franziska Karoline Lanner (1836-1853). Am 21. Septemba 1842 is da Joseph Lanner vo seina Frau grichtlich gschiedn woan; schau ob ungefäa 1838 woa a mit da Weana Fleischhauastochta Marie Kraus zsaumm. Am 6. Oktoba 1843 is in Obadöbling sei posthuma Sohn Joseph Carl Maria Kraus auf d'Wöid kemma.
St. Ulrich in Greden

St. Ulrich in Greden (amtli: St. Ulrich in Gröden; ital.: "Ortisei", lad.: "Urtijëi") isch a Morktgemeinde und dr Hauptort von Grednertol in Sidtirol. Es Gemeindegebiet lieg af der rechten Uferseiten von Grednerboch (Dirsching) und broatet sich in Richtung von Raschötzer Berghong aus.
Dr italienische Nome Ortisei, wia a dr "ladinische" (grednerische) Urtijëi leiten sich ausn ältesten Nomen für de Siedlung o und gian afn olten Moarhof Urtesëi oder a Ortiseyt (spater Mauriz) zrug.
Omtssprochn af Gemeinde- und Tolebene sein Ladinisch (Grednerisch), Deitsch und Italienisch. Die groaße Mehrheit va die Inwohner hot sich ba dr Volkszählung (2001) ladinischsprochig erklärt.
Gschichte.
Seitn 17. Joarhundert isch in St. Ulrich a Groaßtoal va die Inwohner in dr Holzschnitzerei, dr sakralen Bildhauerei, Altarbau und in dr Holzspielzeiginduschtrie bschäftigt. In der zwoatn Hälfte van 19. Joarhundert isch St. Ulrich zeascht van Bergsteiger Paul Grohmann entdeckt gwordn. Ban Wintersport wor der Emil Terschak, der wos von 1893-1900 in Ortg wohnt hot, dr Pionier.
Seit a poor Joar isch ober der Tourismus die Hauptinnohmequelle gwordn (5.900 Gästebetten mit uma 640.000 Nächtigungen pro Jahr), sell hauptsächlich wegn der londschoftlichn Schianheit und a wegen dr prfekten Infrastruktur. Bekonnt isch a es Gredner Kunsthondwerk, bsunders die Holzschnitzereien.
Bis 1960 wor dr Ort durchs Grednerbahnl mit Klausen verbunden. Es Grednerbahnl isch vo Kriagsgfongene in easchtn Wejdkriag gebaut wordn und wor a Schmolspureisenbohn.
1970 wor St. Ulrich Austrogungsort va die alpinen Ski-Weltmeischterschoften.
Iffedorf

Iffedorf (amtli: Iffeldorf) is a Gmoa im obaboarischn Landkroas Weilhoam-Schongau und Mitglied vo da Vawoitungsgmoaschoft Seeshaupt.
Geografie.
Iffedorf kehrt zum Obaland, und liagt fuchzg Kilometa sidli vo Minga an da Autobahn A 95. Hia san de wundaschena Osterseen.
Politik.
Seit de Kommunalwoiln 2008 hod de Gmoa nach üba 42 Joar an neian Bürgamoasta. Eztat kimmt oils Nachfoilga vom Albert Strauß da Hubert Kroiß.
Tourismus.
Am Wochaend san de ganzan Leid aus Minga doa, manche bleim dann im Landgasthof Osterseen des einzige Hotel in Iffedorf.
Criss Angel

Da Christopher Nicholas Sarantakos (* 19. Dezemba 1967) hoast mid seim Künstlernaum - Mindfreak - Criss Angel. Da Criss is a US-amerikanischa Mentalist, Hypnotiseur, Entfesselungskünstla, Stuntman und a Schauspuia. Bekaunt is da Criss vorollem fia sei Criss Angel Mindfreak Sendung, des a af MTV Germany gibt.
Im Heabst 2007 hod a gemeinsam midn Uri Geller in da TV Sendung 'Phenomenon' (bei uns The next Uri Geller sein Nochfoiga gsuacht.
Õ

Õ (Majuskl) oda õ (Minuskl) is a Buagschdåb dea ausn lådainischn O mid da Tildn zãm gsézt is und in faschidane Schbråchn fia faschidane Foném fawent wiad. Im Boarischn schded dés O mid da Tildn oft fia a nasals O.
Da HTML-Code is "&amp;Otilde;" fia s'grose Õ und "&amp;otilde;" fia s'klõane õ. Mid da Dastnkombinazion ALT+0245 griagt ma a a klõans õ.
Dialekt.
Wãn ma d'boarischn Dialekt fu Ésdareich und Bayern schreim wü, in dénans an Haufn nasale Vokale gibt, muas ma si iwaléng wia ma dé Laute im Gschriwanen widagém wü. S'nasale O wiad déswéng in da Dialektlitaratua oft mid da Tildn gschrim, zan Baischbü in ""Mõ" fia hochdeitsch "Mann" oda "õana" fia hochdeitsch "einer"". A auf Boatugisisch wiad dés Zaichn genau so fia a nasales O fawent.
Es gibt åwa kõa schdandardisiate Schreibwais fia s'Boarische und déswéng schreibt a da õane aso und da ãndane wida ãndas. Da wichdigsde Grund, warum si dé Markiarung fu nasale Vokale mid da Tildn nu néd aso duachgsézt håd, is wai ma auf da deitschn Dasdatua dé Zaichn néd drauf håd und dén Bugschdåm néta iwa n'ASCII-Code âigém kã oda mid söwa gmåchde Shortcuts.
Boatugisisch.
Im Boatugisischn schded da Bugschdåb õ fia'n nasaln Vokal O. Dea Laut glingt umara aso wia da französische Vokal im Woat "pont". Im Intanazionaln Fonetischn Alfabet, a ois Lautschrift bekãnt, schreibt ma dén Laut a mid [õ]. Dés nasale o kimd im Boatugischischn oiwai doatn fia, wo fum Latein hea a N faloan gгnga is und dés o dafoa so nasal woan is. Dea Bugschdåb wiad nia am Ãfãng fu am Woat gschrim.
Am éfdastn siagt ma dés õ im Boatugisischn in da Kombinazion "ões", wås bai fü Pluaralfoamen fu Substantif fia kimd - zan Baischbü: "balões" (Båin), "informações" (Infoamazionen), "patrões" (Schefs), "nações" (Nazionen).
Estnisch.
Im Estnischn is as Õ der 27sde Bugschdåb fum Alfabet. Ea schded fia an Laut zwischn W und E. In da Linguisdik sågt ma a, dés estnische Õ schded fian ungrundetn håiwadgschlossenan Hintazungenvokal.
Fia dés Foném håd ma fria õafåch a Ö gschrim, bis im frian 19tn Joahundat da Otto Wilhelm Masing (1763-1832) dés O mid da Tildn in d'estnische Schrift âigfiad håd, damid dé zwoa Laute a im Gschriwanen zan ausanãnda kena han. Baim SMS-schreim, baim Tschetn und baim e-Mail schreim, wos oft kõane Sondazaichn gibt, håd si in Estlãnd in lézda Zeid âibiagat, das ma schdåd an Õ a õafåch an 6a schreibt, oda a ö.
Vietnamesisch.
In da vietnamesischn Lådainschrift schded s'Õ fia n'Laut [o], dea mid ana knaksadn Schdim grét wiad. Dés is a aufschdaigada Don mid am glotaln Faschlus und glai drauf an waida hécha weadadn Don. In da IPA-Schreibwais schreibt ma dafia a [o̰].
Aufbassn.
In Bugschdåb Õ deaf ma néd mim ungarischn Ő fawegsln, wås a O mid zwoa Akzent oda Schdrichal is (Dopiakü). Dés Õ mid da Tildn gibts im Ungarischn goa ned. In mãnche Schriftoatn, zan Baischbü a in dea wås då in da Wikipedia fawent wiad, schaun åwa dé zwoa Zaichn komplet glaich aus und ma siagt kõan Untaschiad, wai oi zwoa de Zaichnkods ISO 8859-1 und ISO 8859-2 oda a Windows-1252 und Windows-1250 fawendn.
Münzn vu Maine

D'Münzn vu Maine (englisch: "Maine Penny", deitsch: Münze von Maine) is a noawegischs Pfennigstickl aus da Regiarungszeit vum Olaf im Drittn. Es is im Joar 1957 bei da archäologischn Ausgrobung vu ana oidn Indiana-Siedlung bei Naskeag Point, an da Penobscot Bay im US-Stoot Maine gfundn woan. De Münzn iss bis heid anzige präkolumbische Fundstick ausm Bereich vu de Noadischn Lända, des wos vu da Wissnschoft übawiegnd ois präkolumbisch auneakaunnt wiad. Da Runenstoa vu Kensingtn in Minnesota wiad beispülshoiba übawiegnd ois Föischung aungseng. Weidare Fundstick in Noadamerika gibts netta in Kanada, bsundas im Grobungsföid vu L'Anse aux Meadows.
De Münze is zwischn 1065 und 1080 n. Chr. gschlong woan, mea wia 50 Joah noch da letztn vu de Vinland-Reisn, de duach Noadische Sogn und Chronisten üwaliefat woan san. Vu dem hea riaht aa de Vermutung, dasss aa späda nu Kontakte zwischn Norweng und Amerika gem hod. S'Grobungsföid "Goddard" bei Naskeag Point in Maine wiad auf de Zeit vu 1180–1235 datiert und ma geht davau aus, dass duat autochtone Vejka aus ebm dea Gegend glebt hom.
Weil de Münzn in ana Grobungsstättn aun da Küstn gfundn woan is, kinat ma glaum, dass d'Wikinga bis duat hi kemma san und dasss d'Münzn do hoid valuadat oda eitauscht hom. D'meistn Foascha san do oba aundara Meinung: Weil de Münzn jo s'oanzige Fundstickl in dem großn Grobungsföid, des aus Noadeiropa heastaummt, gengan de davau aus, dass de Münzn vu indianische Bewohna zu dem domois großn Haundlsplotz brocht woan is und dass de de duat söiba eitauscht hom. De Theorie untastützt de Totsoch, dass ma duat aa aundare Sochn ausgrom hod, de ausm hechan Noadn vu Amerika duat hibrocht wean hom miassn, so zum Beispü Weakzeig, des ma Inuits aus da Dorsetkuitur zuaoadnet. Oiso nimmt ma aa au, dass d'Münzn vu Maine auf Hondlswege vu Labrador oder Neifundlaund aus schliaßli noch Maine kemma is.
Maximilianeum

As Maximilianeum, a palastähnlichs Gebäude in Minga, is ois Hoamstatt fia bsundas gscheide Studentn entstandn und is seit 1949 aa Sitz vom Landtag.
Da Grinda war da Kine Max II. ummara 1857, da Architekt war da Friedrich Bürklein. As Maximilianeum liegt am Hoachufa vo da Isar in Valängerung vo da Maximiliansstraß. Ois Landtagsgebäude is des Maximilianeum 1958, 1964 und 1992 renoviert und ausbaut worn.
Seit 1980 kinnan durch de "Wittelsbacher Jubiläumsstiftung" net nur Buam a Stipendium vom Maximilianeum kriagn. Bis zum Joar 2005 ham 65 Madl und 737 Buam a Geld vo da Stiftung kriagt.